Ja, heldigvis kan man sagtens hælde den tynde gelé i en gryde og koge den op igen, hvis ikke den vil stivne. Tilføj herefter geleringsmiddel (pektin) efter anvisning på posen og hæld geléen tilbage på glassene. Husk at rengøre og skolde glassene grundigt og evt. skylle med atamon inden geléen hældes tilbage. Ellers kan man risikere, at geléen ikke holder og begynder at mugne.